Temapakke «Menneske og natur», uke   
4–5: større skriftlig arbeid (vurdering), sammenligning av to tekster

**Til læreren**

Disse ukene har elevene jobbet med å sammenligne to tekster. Nå skal de bruke det de har jobbet med gjennom de ulike skrivestrategiene, til å sammenligne to tekster og reflektere rundt temaet menneske og natur. Dette oppgavesettet har ikke nivådeling, siden dere har jobbet mye med tekstene og det er mulighet for speed-date-veiledning underveis. Oppgavene kan imidlertid endres på, både tekstutvalg og formuleringer.

**Til eleven**

Her er tre oppgaver. Du skal velge én av disse.

**Oppgave 1**

Tekster:

Johan Sebastian Welhaven (1838): «Det tornede tre» og Cezinando (2016): «Botanisk hage»

Sammenlign de to tekstene, og reflekter over hvordan tekstene framstiller forholdet mellom menneske og natur.

Skriv en sammenhengende tekst med innledning, hoveddel og avslutning. Du skal bruke et relevant fagspråk og eksempler fra tekstene. Et mål er å skrive presist om virkemidler og å kunne sammenligne tekster på en oversiktlig måte.

**Oppgave 2**

Tekster:

Kristian Bergquist (2019): «jeg har en fin dialog gående med skogen» og Sigmund Løvåsen (2018): «Glysofat»

Sammenlign de to tekstene, og reflekter over hvordan tekstene framstiller forholdet mellom menneske og natur.

Skriv en sammenhengende tekst med innledning, hoveddel og avslutning. Du skal bruke et relevant fagspråk og eksempler fra tekstene. Et mål er å skrive presist om virkemidler og å kunne sammenligne tekster på en oversiktlig måte.

**Oppgave 3**

Tekster:

Her kan du velge to tekster fra denne temapakken. Merk at det skal være en eldre tekst og en nyere tekst. Du kan velge mellom alle tekstene, også de sammensatte tekstene og maleriene.

Sammenlign de to tekstene, og reflekter over hvordan tekstene framstiller forholdet mellom menneske og natur.

Skriv en sammenhengende tekst med innledning, hoveddel og avslutning. Du skal bruke et relevant fagspråk og eksempler fra tekstene. Et mål er å skrive presist om virkemidler og å kunne sammenligne tekster på en oversiktlig måte.

**Krav til oppgaven**

* Ryddig struktur: innledning, hoveddel og avslutning
* Bruke eksempler og sitater fra tekstene
* Sammenligne på en oversiktlig måte
* Ha et objektivt og nøytralt språk og bruke relevant fagspråk
* Markere sitater korrekt og føre kildeliste korrekt

**Skrivetips**

* Bruk kapittel 1 «Skrivetips» underveis.
* Bruk eksempeltekst 1 i kapittel 4.
* Bruk sjekklista for diktsammenligning side 509.

**Vurderingsskjema**

|  |  |  |  |
| --- | --- | --- | --- |
|  | **Jobb videre med dette** | **Topp! Dette fikser du** | **Kommentar** |
| Teksten er inndelt i avsnitt, med innledning hoveddel og avslutning |  |  |  |
| Sammenligner tekstene på en ryddig måte |  |  |  |
| Temasetning, kommentarsetning og avsluttende setning |  |  |  |
| Variert bruk av tekstbindere |  |  |  |
| Rettskriving |  |  |  |
| Virkemidler |  |  |  |
| Konkrete eksempler fra teksten/tekstene |  |  |  |
| Forklarer og tolker eksempler |  |  |  |
| Selvstendig refleksjon |  |  |  |
| Kilder:  Sitater er markerte, og kildelisten er korrekt ført. |  |  |  |